13. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 188 της 14/29 Μαρτ. 1975 (ΦΕΚ Α΄ 52) Περί ιδρύσεως Μονίμου Τοπικού Ιστορικού Αρχείου Ψαρών. Άρθρον 1. Ίδρυσις Ιστορικού Αρχείου Ψαρών. 1.Ιδρύεται εις Ψαρά «Μόνιμον Τοπικόν Ιστορικόν Αρχείον Ψαρών», υπαγόμενον εις το Υπουργείον Πολιτισμού και Επιστημών και εξαρτώμενον εκ των Γενικών Αρχείων του Κράτους, ως αποκεντρωμένη υπηρεσία τούτων. 2.Η συντήρησις η λειτουργία και η στέγασις του Ιδρυομένου Ιστορικού Αρχείου, βαρύνει κατά τας διατάξεις του άρθρου 26 του Α.Ν. 2027/1939 επί μίαν εικοσαετίαν (20) το ανεγνωρισμένον Σωματείον «Σύνδεσμος οι φίλοι Ψαρών» και εν συνεχεία την Κοινότητα Ψαρών. Άρθρον 2. Προσωπικόν -Διοίκησις - Εποπτεία. 1.Η διοίκησις, εποπτεία και η εν γένει λειτουργία του ιδρυομένου «Μονίμου Τοπικού Ιστορικού Αρχείου Ψαρών» ασκείται υπό Εποπτικής Επιτροπής, διοριζομένης συμφώνως προς τας διατάξεις του άρθρου 29 του Α.Ν. 2027/1939. 2.Προσωπικόν του Ιστορικού Αρχείου διορίζεται, συμφώνως προς τας διατάξεις του άρθρου 30 του Α.Ν. 2027/1939. Άρθρον 3. Αρχειακόν υλικόν - Επιτροπαί. 1.Εις το Ιστορικόν Αρχείον Ψαρών θέλουν μεταβιβασθή άπαντα τα εν τη Νήσω Ψαρών ή αλλαχού φυλασσόμενα Ιστορικά έγγραφα και διάφορα κειμήλια, υπό Δημοσίων Εκκλησιαστικών ή Δημοτικών και Κοινοτικών Αρχών ή υπό Ιδιωτών παραχωρούμενα τοιαύτα, χαρακτηριζόμενα ως δημοσία αρχεία κατά την έννοιαν τω διατάξεων του άρθρου 2 του Αναγκαστικού Νόμου 2027/1939 και σχέσιν έχοντα κυρίως με την Ιστορίαν της Νήσου και την δράσιν των κατοίκων της. 2.Η επιλογή των Ιστορικών τούτων εγγράφων και κειμηλίων θέλει πραγματοποιηθή υπό τριμελούς Επιτροπής, συγκροτουμένης δι' αποφάσεως του Υπουργού Πολιτισμού και Επιστημών και αποτελουμένης υπό του Δ/ντού των Γενικών Αρχείων του Κράτους ή αντιπροσώπου αυτού, ενός Κοινοτικού Υπαλλήλου και ενός λογίου ή φιλολόγου καθηγητού ή ετέρου εκπαιδευτικού ή και Ιδιώτου Ιστορικού, των δύο τελευταίων προτεινομένων υπό του οικείου Νομάρχου. 632 31.Ι.β.12-13 Γενικά Αρχεία του Κράτους 